Národná rada Slovenskej republiky

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## **IV. volebné obdobie**

 Číslo: 1211/2009

**1140a**

# **I n f o r m á c i a**

 o výsledku prerokovania vládneho návrhu zákona, ktorým sa dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov (tlač **1140**) v druhom čítaní

**I.**

Národná rada Slovenskej republiky uznesením z 24. júna 2009 č. 1542 súhlasila s návrhom vlády na skrátené legislatívne konanie o vládnom návrhu zákona, ktorým sa dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov (tlač **1140**)

Uznesením z 25. júna 2009 č. 1553 sa uzniesla prerokovať vládny návrh zákona v druhom čítaní a pridelila ho na prerokovanie s termínom ihneď týmto výborom:

Ústavnoprávnemu výboru Národnej rady Slovenskej republiky a

Výboru Národnej rady Slovenskej republiky pre hospodársku politiku.

Výbor Národnej rady Slovenskej republiky pre hospodársku politiku, ktorý určila ako gestorský výbor, nebol pri rokovaní o spoločnej správe uznášaniaschopný.

Podľa § 80 ods. 1 zákona Národnej rady slovenskej republiky č. 350/1996 Z.z. o rokovacom poriadku Národnej rady slovenskej republiky v znení neskorších predpisov predseda gestorského výboru určil za spoločného spravodajcu poslanca Petra Pelegriniho.

Podľa § 80 ods. 2 citovaného zákona, ak gestorský výbor neschválil spoločnú správu alebo stanovisko, podáva spoločný spravodajca informáciu o výsledkoch rokovania výborov a predkladá návrh na ďalší postup.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 zákona Národnej rady slovenskej republiky č. 350/1996 Z.z. o rokovacom poriadku Národnej rady slovenskej republiky v znení neskorších predpisov).

**III.**

* Ústavnoprávny výbor Národnej rady Slovenskej republiky o vládnom návrhu zákona rokoval 25. júna 2009 a uznesením č. 686 odporučil Národnej rade Slovenskej republiky návrh **schváliť.**
* Výbor Národnej rady Slovenskej republiky pre hospodársku politiku o vládnom návrhu zákona nerokoval, nakoľko podľa ustanovenia § 52 ods. 2 rokovacieho poriadku Národnej rady sa nemohol uznášať, keďže nebola prítomná nadpolovičná väčšina všetkých jeho členov.

**IV.**

Z uznesenia Ústavnoprávneho výboru Národnej rady Slovenskej republiky pod bodom III tejto správy vyplýva tento pozmeňujúci návrh:

V čl. I v 3. bode v § 155c v nadpise sa na konci pripájajú tieto slová „tohto zákona“.

Ide o legislatívno-technickú pripomienku

Bratislava 25. júna 2009

Maroš **K o n d r ó t**v. r.

predseda Výboru NR SR pre

hospodársku politiku